На основу члана 68. Статута општине Угљевик („Службени билтен општине Угљевик“ број: 7/17 и 5/21) и члана 9. Програма коришћења средстава за унапређење пољопривредне производње у 2026.години број: 01-330-31/26 од 30.06.2026. године, начелник општине Угљевик расписује:




ЈАВНИ ПОЗИВ

ЗА ПОДРШКУ ПЧЕЛАРСТВУ НА ТЕРИТОРИЈИ ОПШТИНЕ УГЉЕВИК




I

	У складу са Програмом коришћења средстава за унапређење пољопривредне производње у 2026.години број: 01-330-31/26 од 30.06.2026. године, право на премију за производњу и узгој пчела остварују корисници који су:
1. чланови Удружења пчелара са пребивалиштем (у трајању од најмање годину дана) на територији општине Угљевик,
2. уписани у евиденцију пчелара и пчелињака.

Право на премију имају корисници који посједују најмање 10 пчелињих друштава,  премија се обрачунава и исплаћује за највише 250 пчелињих друштава. Корисници који су пријавили и посједују више од 250 пчелињих друштава имају право на новчану премију с тим да се премија обрачунава и исплаћује за највише 250 пчелињих друштава.

            Право на премију из става 1. овог члана може се остварити само путем удружења/задруге.

	Висина премије из става 1. овог члана износи 12 КМ по једном пчелињем друштву.


II

	Премија за производњу и узгој пчела остварује се на основу захтјева удружења/задруге пчелара уз који се прилаже спецификација корисника подстицаја по банкама на јединственом обрасцу, који садржи: Име и презиме, јединствени матични број (ЈМБ), мјесто пребивалишта, број кошница односно пчелињих друштава, назив банке и број текућег или жиро рачуна, идентификациони број пчелињака који додјељује надлежно Министарство (ЈИБПРС).

            Лични подаци користити ће се само за  потребе јавног позива у складу са законом.
          
           Уз захтјев за подстицај доставља се изјава одговорног лица удружења/задруге о броју пчелињих друштава у власништву чланова удружења и копија личних карата чланова удружења.

Право на подстицај се признаје само за кошнице у којима се налази активно пчелиње друштво.

III

Захтјеви се подносе на прописаном обрасцу који се може преузети у Шалтер сали Општинске управе Угљевик и упућују Комисији за подстицаје у пчеларству.




IV

Рок за подношење захтјева је 8 дана од дана расписивања јавног позива. Захтјеви који су поднијети након предвиђеног рока неће бити разматрани.


V


Јавни позив ће бити објављен на сајту Општине Угљевик и огласној табли Општине Угљевик.


ОПШТИНА УГЉЕВИК							НАЧЕЛНИК ОПШТИНЕ
НАЧЕЛНИК ОПШТИНЕ						           ______________________
Број: 02-330-93/26                       			                                  Драган Гајић, дипл. менаџ.
Датум: 07.09.2026. године

